《乙酉使黔与杨雪渔学使同年游甲秀楼扶风寺瞻阳明先生像赋诗志别 其三》
清代·王仁堪

山阴七里泷，幔亭九曲溪。乡帮盛文藻，楼观金碧辉。

人巧天乃夺，无此形模奇。罗施山水窟，造化浑厜㕒。

将毋太古璞，遗置西南陲。想见山阿人，美质昭无亏。

家丞落秋实，季女愁輖饥。菑畬秉经训，诲育畴兼施。

高山仰文成，吾道人天师。

作者简介：（?—1893）清福建闽县人，字可庄。光绪三年状元，授修撰。十七年出知镇江府。调苏州。在官赈灾恤民，清厘积案，风采动一时。以积劳病卒。